ming030890/wiki-yue-high-quality huggingface dataset:
香港手語

香港手語特指喺香港定居嘅聾人同弱聽人士使用嘅語言。香港手語喺1950年代發展，由逃避戰亂嘅中國人帶到香港。而家嘅香港手語，係1950年代嘅香港手語同南京/上海嘅中國手語混合發展而成。
雖然歷史發展上相關，香港手語同中國手語係兩個唔同嘅語言。

簡史
手語一樣有語法、有詞彙；因歷史文化嘅演變，更發展出幾套獨特嘅語言系統。
1880年，國際聾人教育會議廢除手語教學，認為佢會阻住聾人融入社會。自此130幾年，手語都被遏制。
1960年代，香港聾童學校以教讀唇為主，但聾童自己發展出一套日用手語，引致唔同群體使用唔同手語嘅問題。
2010年，國際聾人教育會議先至向聾人道歉，認為佢哋都擁有使用手語嘅權利。
2011年，有網站將香港手語列入瀕危語言，淨係淨返9,000個使用者。

香港手語復興運動
目前香港手語受緊嚴峻嘅威脅。根據香港統計處出版嘅2008年綜合住戶統計調查數據指出，92,200人有不同程度嘅聽覺困難，其中8,600人已經完全失聰，佢哋溝通嗰時會用香港手語。直到2011年，有網站將香港手語列入瀕危語言，淨返9,000個使用者。慈善機構龍耳推廣「兩文四語」，兩文為中文同英文，四語為粵語、英文、普通話同香港手語，亦促請香港政府增撥資源支持手語教育。此外，培訓咗10位以手語作為母語嘅聾人，擔任手語導師，並提供手語班，唔單只為聽覺有困難嘅人士提供無障礙嘅社會，亦藉此希望挽救香港手語呢個瀕危語言。

香港手語研究及推廣
香港中文大學語言學及現代語言系——手語及聾人研究中心獲政府資助，成功研發香港首本「手語字典」——《香港手語瀏覽器》——更係全亞洲首個全面記錄各種手語變體嘅資料庫。瀏覽器內含超過1,100個日常香港手語詞彙，並設有手語短片畀公眾學習。呢個中心希望藉此推廣香港式聾人手語，消除香港大眾對手語嘅誤解，以促進香港社會「聾健共融」。

香港手語翻譯員名單
香港社會服務聯會（中文：香港社會服務聯會）、香港復康聯會（中文：香港復康聯會）同勞工及福利局康復諮詢委員會喺2015年一齊設立《香港手語翻譯員名單》，列明喺香港可提供手語翻譯服務嘅人士。手語翻譯員只要喺申請日開始計起，之前兩年內提供唔少過200個鐘頭嘅手語翻譯服務，重要有受僱機構簽發嘅證明文件，就可以將個人資料加入呢個名單，同註冊嘅翻譯員看齊，就可以為聾人提供翻譯服務。聾人機構「龍耳」創辦人邵日贊（中文：邵日贊）希望政府撥多啲資源，培訓多啲手語翻譯員同埋發展視像翻譯服務。

相關
龍耳係服務聾人同弱聽嘅香港慈善團體，亦有提供手語課程。
「龍耳電視」以香港手語為本嘅網上電視頻道，透過網上平台發放時事同生活資訊。
「快快樂樂做父母（中文：快快樂樂做父母）」係透過手語作講解嘅育嬰指南，向聾人教導正確照顧初生孩子嘅技巧。
無綫電視手語新聞報道
有線電視手語新聞報道
夕張郡

夕張郡係日本北海道空知支廳嘅一個自治郡，轄下有3町。
由仁町
長沼町
粟山町
帕提卡省

帕提卡省（波斯文：د پکتيکا ولايت‎）係中東國家阿富汗嘅卅四個省之一。
帕提亞省

帕提亞省（波斯文：د پکتيکا ولايت‎）係中東國家阿富汗嘅卅四個省之一。
帕斯法巴羅佐

祖些·帕斯法·巴羅佐（José Parsifal Barroso，1913年7月5號—1986年4月21號）係個巴西政治人同律師，喺巴西塞阿拉州福塔雷薩出世。1956年到1958年間做巴西勞動部。1959年到1963年間做塞阿拉州州長。
帕斯法巴羅佐喺1986年4月21號喺福塔雷薩死咗，享年72。
帕果帕果

帕果帕果係美國海外領土美屬薩摩亞嘅首府，人口三千幾。
帕斯特拉納

安德利斯帕斯特拉納：哥倫比亞政治人同作家。
祖莉婭帕斯特拉納：墨西哥女政權人。
羅密歐帕斯特拉納：菲律賓男演員同政治人。
莫妮卡帕斯特拉納：波多黎各嘅電視女主持人。

地名
帕斯特拉納 (西班牙)：西班牙瓜達拉哈拉卡斯提亞拉曼查嘅村
帕斯特拉納 (菲律賓)：菲律賓禮智省嘅城市。
帕提亞回射

帕提亞回射，或者叫帕提亞回馬射、帕提亞人嘅回馬箭、安息回馬箭，係一種舊時安息帝國（西人稱「帕提亞」）陣時嘅輕騎兵軍事戰術，即係喺撤退或者佯徹當中，啲全速驫馳（英文：Horse gait#Gallop）緊嘅弓騎兵會擰轉身射啲追緊上嚟嘅敵軍。項操作需要高超嘅馬術技巧，皆因個騎手嘅雙手都要攞嚟操作佢把複合弓。鑑於嗰陣時仲未有馬鐙，所有對馬嘅操縱都要倚賴騎手對腳同埋對髀。

歷史
除開安息人，歐亞大草原啲大多數遊牧民族都用開邇項戰術，包括斯基提人、匈人、突厥人、馬扎人同埋蒙古人，亦有其他埞方嘅軍隊譬如薩珊嘅重裝騎兵同全甲騎兵。
帕提亞人曾經喺卡麗之戰當中用邇項戰術獲得對羅馬將軍克拉蘇嘅巨大勝利，因此場戰鬥經常著睇作帕提亞戰術嘅經典例子。

遊戲
喺世紀帝國II入便，有一項對騎射手有利嘅增益科技叫帕提亞戰術。

語文
喺西方世界、特別係英語圈入便，「Parthian shot」或者「parting shot」又作為隱喻、即係指「為唨達到強調目的而臨誃嗰陣掟低嘅批評説話」。
帕提穆拉

帕提穆拉（印尼文：Pattimura，1783年6月8號—1817年12月16號），本名湯馬士·馬圖勒思（Thomas Matulessy），係印尼摩鹿加人，1810年之後喺英軍服役，1817年5月率眾反抗荷蘭殖民統治，11月11號畀敵對嘅荷蘭軍隊捉咗，並喺12月被處以絞刑。

早年
1783年6月8號，帕提穆拉喺印尼摩鹿加羣島嘅沙柏魯阿島出世。佢出生紙上面個名係「湯馬士·馬圖勒思」（Thomas Mattulessi）。佢老竇係法蘭士·馬圖勒思（Frans Matulessi），阿媽係法蘭史娜·提拉海（Fransina Tilahoi），另外佢重有個細佬叫尤哈利斯（Yohanis）。
1810年，原本由荷屬東印度管轄嘅摩鹿加羣島畀英軍佔領。於是帕提穆拉接受咗英軍嘅軍事訓練，並且升到士官長呢個軍階。但去到1814年，英荷兩國喺8月13號簽署咗和約，按照條約規定，英國喺1816年將摩鹿加羣島交返畀荷蘭管治，帕提穆拉亦有參與交接儀式。
之後，荷蘭當局決定解散當地嘅駐軍，但噉做實質上已經違反咗1814年和約；而退咗役嘅帕提穆拉亦對荷蘭不寄厚望：首先係1810年嘅時候，荷蘭當局曾經試過唔出糧畀本地印尼籍嘅基督徒教師，而且荷蘭有可能再搞多次；其次係荷蘭當局喺度討論緊採用紙幣嘅事，但摩鹿加人嘅通用（喺有啲區域甚至係唯一通用嘅）貨幣係安史幣（Alms）。

起義
沙柏魯阿島嘅杜史塔特堡
1817年5月14號，沙柏魯阿島爆發反抗荷蘭當局嘅起義，反抗軍奉帕提穆拉做「隊長（Kapitan）」。5月15號，由帕提穆拉坐鎮，分隊長薩義德·柏零他（Said Perintah）、安東尼·依霍（Anthony Reebhok）、寶路士·帝哈胡（Paulus Tiahahu），以及帝哈胡個女瑪莎·基士汀娜・帝哈胡（Martha Christina Tiahahu）等人各率一支兵馬向杜史塔特要塞發起進攻。5月16號，杜史塔特堡易手。除咗一個五歲細路，反抗軍幾乎殺嗮要塞裡面嘅所有荷蘭人。5月29號，經過一輪商討，帕提穆拉發表咗哈利亞宣言（Haria Proclamation），佢喺宣言度指出，「反抗荷蘭當局令人遺憾」，但「帕提穆拉係摩鹿加人民嘅領袖」。
之後，荷蘭軍先後各派出一支由畢耶士上校（Major Beetjes）同特哈史少尉（Second Lieutenant E. S. de Haas）統率嘅軍隊向杜史塔特要塞進發，但佢哋都畀帕提穆拉成功擊退。而帕提穆拉亦有嘗試攻打哈路庫島嘅澤蘭狄亞堡（Fort Zeelandia），但唔成功。

結局
到咗11月11號，由於帕提穆拉嘅盟友，酋長柏提·阿空（Pati Akoon）同圖旺阿骨打（Tuwanakotta）倒戈一擊，帕提穆拉喺北摩鹿加嘅斯里梭利（Siri Sori）畀荷軍生擒，而杜史塔特堡亦告陷落，起義失敗。
12月16號，荷蘭當局喺安汶嘅紐維多利亞堡（Niew Victoria Fort）將帕提穆拉同部下安東尼·依霍、薩義德·柏零他同埋菲利浦·拉圖馬希那（Philip Latumahina）四個一齊處以絞刑。

影響
印喺1000蚊度嘅帕提穆拉
雖然帕提穆拉領導嘅起義為時短暫，但佢嘅事蹟成為摩鹿加羣島獨立同埋印尼愛國主義嘅精神象徵。印尼嘅第一任總統蘇卡諾話「帕提穆拉係一個偉大嘅愛國者」；第二任獨裁總統蘇哈托喺1973年11月6號簽署總統令87/TK，追封帕提穆拉做「印尼國家英雄」。帕提穆拉向杜史塔特堡發起攻擊嘅5月15號定為「帕提穆拉日」。2000年，印尼發行1000盧比嘅新紙鈔，上面印嘅就係帕提穆拉嘅畫像。
帕斯德里奧

帕斯德里奧（Paz de Río）係哥倫比亞東北部一個城鎮，由博亞卡省負責管轄，距離首府通哈107公里，始建於1824年，面積116平方公里，海拔高度2,365米，2005年人口5,083。
帕斯卡

帕斯卡（符號：Pa），簡稱帕。係國際單位制嘅壓力（作用喺物體表面垂直方向上每單位面積嘅力）單位。1 帕斯卡等於 1 牛頓每平方米。佢以法國數學家、物理學家、化學家、音樂家、宗教家、教育家、氣象學家、兼哲學家布萊士·帕斯卡命名。
布萊克克拉克

布萊克克拉克（英文：Blake Clark，1946年2月2號—）係美國演員，出名演出包括2000年之後幫彼思動畫電影《反斗奇兵》系列嘅角色「彈弓狗」配音，接替過身嘅占凡尼。
布萊士帕斯卡

布萊士·帕斯卡（Blaise Pascal，1623年6月19號—1662年8月19號）係法國數學家、哲學家、神學家、物理學家，最出名係發明帕斯卡定理，而壓力國際單位帕斯卡都係用佢個名。
布萊希特

貝爾托·布萊希特（德文：Bertolt Brecht，亦譯成貝托爾德•布萊希特，1898年2月10號—1956年8月14號）係德國戲劇家同詩人。其劇作向世界各地上演。布萊希特創立同置換咗敍事戲劇，或者叫「辯證戲劇」忌觀念。
布萊斯峽谷國家公園

布萊斯峽谷國家公園係美國一個國家公園，喺猶他州西南部，1928年成立，面積有145.02平方公里。
布萊茲

布萊茲係英國海外領土蒙塞拉特嘅實際首府，人口四百。
布蒙

布蒙（法文：Beaune），係法國布爾岡黃金丘嘅其中一個市鎮。
布萊恩施密特

布萊恩施密特（英文：Brian Schmidt，1967年2月24號—）係澳洲天文學家，因為透過觀測遙遠超新星而發現宇宙加速膨脹，做咗2011年諾貝爾物理學獎其中一位得主。
布蘭城堡

布蘭城堡（羅馬尼亞文：Castelul Bran）係羅馬尼亞嘅一座城堡，俾人稱之為「德古拉伯爵嘅城堡」。
布蘭太爾

布蘭太爾（Blantyre），又譯布蘭泰爾、布蘭岱，係馬拉維最大城，南部區同布蘭太爾縣首府，人口107萬。
鱘魚

鱘魚（Sturgeon）係一類魚，生物分類屬鱘形目下面嘅鱘科（Acipenseridae），有約莫27個品種。
鱘魚主要畀人用嚟整魚子醬。
鱗蚊

鱗蚊（學名：Psorophora），係雙翅目蚊科嘅一個屬。
鱘形目

鱘形目（Acipenseriformes），係輻鰭魚綱一類魚，現存有2個科：鱘科同匙吻鱘科。
鱭魚

鱭魚（學名Mugilidae），又叫鯔魚，係魚一類，屬輻鳍魚綱卵附系，佢查實有好多品種。
鱷科

鱷科（Crocodylidae），係爬行綱鱷目嘅其中一個科，下面有鱷屬同侏儒鱷屬2個屬。
鱷魚先生

《鱷魚先生》（英文："Crocodile" Dundee）係1986年澳洲喜劇電影，由保羅賀根主演，全世界唔少地方都賣座，票房去到3.28億美金，喺當年全世界票房攞第二。
鱟地坊

鱟地坊（英文：Hau Tei Square）係香港新界荃灣區荃灣市中心一條馬路，由川龍街開始，去到海壩街。
鱟殼灣

鱟殼灣，係香港大嶼山西北部一個海灣，喺沙螺灣東面。而家海灣對出無幾遠已經係赤鱲角填海區。
鱷魚君最後的100天

《鱷魚君最後的100天》（粵文意思：鱷魚君最後嘅100日；日文：100日後に死ぬワニ）係日本漫畫作品，由菊池祐紀創作，2019年到2020年連載。漫畫之後改編成動畫電影，2021年上畫。
電影喺香港播嗰陣，由香港組合ERROR為主要角色做粵語配音，包括鱷魚（梁業配音）、老鼠（何啟華配音）、鼴鼠（吳保錡配音）同青蛙（郭嘉駿配音）。
颱風蝴蝶

颱風蝴蝶係太平洋颱風季嘅熱帶氣旋名。「蝴蝶」呢個名由澳門提供，係指昆蟲蝴蝶。
颱風蝴蝶可以係：
颱風蝴蝶 (2001年)
熱帶風暴蝴蝶 (2007年)
颱風蝴蝶 (2013年)
超強颱風蝴蝶 (2019年)
颱風象神

颱風象神係太平洋颱風季嘅熱帶氣旋名。「象神」呢個名由老撾提供，指動物象。
颱風象神可以係：
颱風象神 (2000年)
颱風象神 (2006年)
颱風蘇迪羅

颱風蘇迪羅係太平洋颱風季嘅熱帶氣旋名。「蘇迪羅」呢個名由密克羅尼西亞聯邦提供，指澎貝島傳說嘅酋長。
颱風蘇迪羅可以係：
颱風蘇迪羅 (2003年)
熱帶風暴蘇迪羅 (2009年)
颱風蘇迪羅 (2015年)
颱風西馬侖

颱風西馬侖係太平洋颱風季嘅熱帶氣旋名。「西馬侖」呢個名由菲律賓提供，指動物野牛。
颱風西馬侖可以係：
強烈熱帶風暴西馬侖 (2001年)
颱風西馬侖 (2006年)
熱帶風暴西馬侖 (2013年)
颱風西馬侖 (2018年)
颱風蘭恩

颱風蘭恩係太平洋颱風季嘅熱帶氣旋名。「蘭恩」呢個名由美國提供，馬紹爾文入面解做「風暴」。
颱風蘭恩可以係：
颱風蘭恩 (2017年)
颱風蝎虎

颱風蝎虎係太平洋颱風季嘅熱帶氣旋名。「蝎虎」呢個名由日本提供，指星座蝎虎座。
颱風蝎虎可以係：
颱風蝎虎 (2004年)
熱帶風暴蝎虎 (2011年)
熱帶風暴蝎虎 (2016年)
颱風貝碧嘉

颱風貝碧嘉係太平洋颱風季嘅熱帶氣旋名。「貝碧嘉」呢個名由澳門提供，指甜品貝碧嘉。
颱風貝碧嘉可以係：
強烈熱帶風暴貝碧嘉 (2000年)
強烈熱帶風暴貝碧嘉 (2006年)
熱帶風暴貝碧嘉 (2013年)
強烈熱帶風暴貝碧嘉 (2018年)
颱風達維

颱風達維係太平洋颱風季嘅熱帶氣旋名。「達維」呢個名由柬埔寨提供，指動物象。
颱風達維可以係：
颱風達維 (2000年)
颱風達維 (2005年)
颱風達維 (2012年)
颱風達維 (2017年)
颱風銀河

颱風銀河係太平洋颱風季嘅熱帶氣旋名。「銀河」呢個名由南韓提供，指銀河。
颱風銀河可以係：
颱風銀河 (2009年)
強烈熱帶風暴銀河 (2016年)
熱帶風暴銀河 (2021年)
颱風雲雀

颱風雲雀係太平洋颱風季嘅熱帶氣旋名。「雲雀」呢個名由北韓提供，係指動物雲雀。
颱風雲雀可以係：
颱風雲雀 (2018年)
大渣哥茶記

大渣哥茶記（粵拼：daai6 ja1 go1 cha4 gei3；洋文：Café de JarGor）係香港一個茶餐廳品牌，由前香港小姐冠軍譚小環老公蔡強榮（渣哥）喺2020年創辦，而家得返一間分店喺九龍灣，亦係黃色經濟圈入面比較出名嘅連鎖食肆。
大渣哥茶記前身係銅鑼灣渣甸街嘅小食舖「渣哥1996」，喺2021年頭執咗笠，專注發展茶餐廳業務。
大渣哥茶記頭一間舖2020年2月喺九龍灣開張，同年11月喺灣仔開分店，不過灣仔分店只係經營咗一年，喺2021年11月就執咗，得返九龍灣一間。
大湯馬士雷門格紹

大湯馬士雷門格紹（Thomas Remengesau Sr.，1929年11月28號—2019年8月3號）係帛琉政治人，1985年到1988年做帛琉副總統，1988年到1989年因原總統拉扎勒斯薩利自殺身亡而代理帛琉總統（睇成第4任總統）。佢個大仔細湯馬士雷門格紹亦做咗帛琉第7、9任總統。
大溪區

大溪區（粵拼：daai6 kai1 keoi1）係台灣桃園市嘅一個市轄區。
大渡口

大渡口（粵拼：daai6 dou6 hau2）係中華人民共和國重慶市嘅一個市轄區，喺主城區西南部。大渡口源於清朝道光年間設嘅馬桑溪義渡（即係免費渡江嘅意思），呢個渡口號稱係「十里長江第一渡」，所以叫「大渡口」。
大溪地女子足球代表隊

大溪地女子足球代表隊係法屬波利尼西亞嘅女子足球代表隊，屬於大洋洲足球協會，喺2003年成立。
龍化

龍化（粵拼：lung4 faa3）係中國河北保定安新嘅鄉，離高陽縣城20公里，鄉政府駐北龍化村。龍化面積51.4平方公里，人口3.1萬人（2015年）。農業上出產小麥、粟米、花生，工業有塑料加工、服裝、農機配件、紡織。

地理
龍化位於保定邊緣，東面係滄州任丘，東南係龐口，南面係小王果莊，西面係蒲口。龍化地勢低平，境域地勢由西南向東北傾斜。轄境東西最長10.8公里，南北最遠8.6公里。境內有瀦龍河自南向北流過，係季節性河流。

現名
龍化鄉中華人民共和國北龍化公社（1961年~1984年）北龍化鄉（直到1984年當年12月）龍化鄉（1984年12月至今）
龍化嘅名源自瀦龍河，傳說喺顓頊時，有豬化爲龍而變成呢條河，所以叫豬龍河，後來寫成瀦龍河。龍化臨近呢條河，而且本身就喺條河嘅舊河道，個名就源自呢個傳說，而啲村根據相對方位，分成北、南、西三條龍化村。明清時龍化一帶屬高陽嘅龍化社，民國時分屬高陽一區、五區。1958年公社化時，呢度屬舊城人民公社。
龍化喺1961年建置，初時叫北龍化（bak1 lung4 faa3），當時叫北龍化人民公社，由舊城公社分出，同時而家轄境有部份屬舊城公社。之後直到1984年改爲北龍化鄉，不過到當年12月就改名叫龍化鄉。1996年2月1號鄉鎮合併，龍化併入咗原先屬舊城鎮嘅西良澱、齊王莊呢兩條村，之後個建置延續到而家。
由於政府規劃咗雄安新區，龍化劃咗入新區範圍內，喺2018年4月20號，龍化由高陽縣過畀安新縣，隨之亦變咗政區代碼。

政區
龍化轄16條村。
村：北龍化、南龍化、西龍化、南佛堂、北佛堂、南教臺、大教臺、孟仲峰、三坊子、張莊、石氏、良村、擁城、梅果莊、齊王莊、西良澱
龍南

龍南係中國江西贛州一個縣，總面積1641平方公里，人口32萬。
龍劭華

龍劭華（1953年3月25號—2021年9月14號），本名陳坤倉，係臺灣男演員，1979年出道，拍過好多電視劇同電影，2016年憑電視劇《党良家之味》攞亞洲電視大獎最佳男主角。
龍勝

龍勝各族自治縣，係中國廣西壯族自治區桂林市轄下嘅一個縣。面積2538平方千米，人口17萬，其中少數民族人口12.88萬，大概佔咗成個縣總人口嘅77.22%（2004年）。郵政編碼541700。縣人民政府喺龍勝鎮。

行政區劃
下轄3個鎮、7個鄉：
鎮：龍勝鎮、瓢裏鎮、三門鎮。
鄉：和平鄉、泗水鄉、江底鄉、馬堤鄉、偉江鄉、平等鄉、樂江鄉。

物產
土特產品：茶油、椪柑、南山梨、茶葉、獼猴桃、香菇、木耳、羅漢果、辣椒、苡米。
黃金海岸

黃金海岸水上樂園：又叫珠江泳場。廣州嘅游水場，喺海珠區。
黃金泳灘

黃金泳灘，香港泳灘之一，喺屯門青山公路十八咪半，英文叫Golden Beach。行政上歸屯門區。設施有泳灘。歸康樂及文化事務署管。
黃金枷鎖

「黃金枷鎖」亦可以係指香港電視劇《廉政行動2019》第4－5集嘅單元，以2012年新地風暴為主題。
《黃金枷鎖》（Chains of Gold）係1991年美國電影，由尊特拉華達主演兼任編劇。
黃金盛宴

《黃金盛宴》（英文：Golden Banquet）係香港無綫電視嘅煮食節目，由馬浚偉主持，由2022年10月24號到11月9號禮拜一到三22:30到23:05喺翡翠台播出。節目請咗一大班曾經參與過無綫電視煮食節目嘅大廚合力泡製幾味餸。
平水鏡

平水鏡係測量同地盤架生，用來劃平水，度平水同埋走平水。
平水鏡主要部份有個望遠鏡，鏡下面連住個轉盤，等佢可以三百六十度咁轉來望。盤下三角板，板同盤之三角位有三粒螺絲可以擰，擰來校鏡水平。鏡上面有個球面平水尺初部粗略睇住校平水。望遠鏡上面重有細平水尺微細咁較平水。
用嗰陣平水鏡通常係擺響一個測量用嘅三腳架上面，個架係比較重，等佢承得起個鏡同穩啲。個鏡個首先鑲實響架上面，然後對住鏡中心垂直住置。跟手就用睇住個鏡上面個細平水尺較到個鏡水平。用把尺度下個鏡位嘅高度。度嗰陣要有兩個人，一個望鏡，另一個棟尺。要度嗰首一點地方，把尺就棟響嗰點上面，棟個陣把尺要垂直。睇鏡條友就望準把尺，讀出個數，咁就可以計到兩點嘅平水差。響地盤走平水，通常都有個基準點，即係已知海拔嘅一點。由呢點開始走，走勻每點。咁就可以知到每一點高度水平。亦都有求其一點，淨係度個差。
平江

平江係中國湖南岳陽一個縣，總面積4125平方公里，人口106萬。
平治O405

平治O405（Mercedes-Benz O405）係西德平治喺1984至2001年間出嘅一款後置引擎單層巴士。佢取代咗平治O305。
平治亦出過佢嘅掛接版本O405G。踏入九十年代，平治亦出埋佢嘅低地台版本，分別係O405N同埋掛接嘅O405GN，同埋進一步改良版O405N2、O405GN2。另外平治又為澳洲市場出低入口嘅O405NH。
平治O405系列嘅蹤跡遍及歐洲、大洋洲同埋亞洲。O405/O405N系列俾平治Citaro取代，而O405NH就俾平治OC500LE取代。
維基同享有多媒體嘅嘢：Mercedes-Benz O 405
維基同享有多媒體嘅嘢：Category:平治O405G
維基同享有多媒體嘅嘢：Category:平治O405N
維基同享有多媒體嘅嘢：Category:平治O405GN
維基同享有多媒體嘅嘢：Category:平治O405NH
平治OF系列

平治OF系列係平治出嘅一系列前置引擎巴士底盤。
佢可以配唔同嘅平治引擎同埋有唔同嘅總載重，而底盤型號亦會因此唔同，例如總載重14噸同埋配大概130匹引擎嘅叫OF1413。
平水尺

平水尺係用來度睇下一個面係咪水平或垂直，即係用來度平水。呢種尺係響好多做工程嘅人都要用到，例如鬥木佬，泥水佬，測量員等等。
平水尺最主要係兩條裝住有色酒精嘅細玻璃管，一條度水平，一條度垂直。兩條管一橫一直鑲響一條長方體嘅尺上面。酒精管中間個肚微微凸出，個肚兩邊有劃咗兩平行條綫，裏面有一個汽泡。要度嗰陣，將尺貼實個面上面。兩條管其中一個泡就會移向中間，如果個泡係啱啱好響兩條綫中間，咁個面就係水平或垂直。一條準嘅平水尺，可以將角度誤差細到5秒。
平水尺因為係用乙醇酒精，所以就算天氣好凍都唔怕，因為佢個冰點係−114 °C。

歷史
平水尺條管
平水尺係十七世紀Melchisedech Thevenot發明嘅。
平治

平治（Mercedes-Benz）暱稱Ben士，係德國房車、巴士及貨車廠，現時係Daimler AG屬下。

歷史
平治車廠成立係可以翻查兩間車廠。1885年Benz & Cie.車廠喺曼海姆成立；1890年丹拿引擎公司（Daimler-Motoren-Gesellschaft，又叫DMG）喺斯圖加特創立。
喺第一次世界大戰之後，因為經濟蕭條，汽車業經營困難。有啲車廠就係因為咁要互相合併。而DMG就同Benz & Cie.喺1926年6月28號合併，變成Daimler-Benz AG（丹拿·平治）。後來公司名改成而家嘅Mercedes-Benz。
平治O305

平治O305係西德平治出嘅一款後置引擎巴士，符合1968年確立嘅VöV標準城市巴士規格。樣辦車喺1967年出，1969至1987年間生產。佢取代咗平治O317。
O305一體化版本係單層巴士設計。最早期嘅O305全長11米，採用平治OM360/h柴油引擎同埋平治五前速同步嚙合波箱。1969年，全長11.3米嘅O305長途巴士版出現，佢有長啲嘅尾輪跨，可以坐多啲人。
1973年，O305改配容量較大嘅平治OM407/h柴油引擎，另外新設平治W3D 080三前速自動波選擇，至於O305長途巴士版就俾新嘅O307取代。1977年，平治開始出佢嘅掛接版本O305G。
1970年代尾，唔同驅動模式嘅O305相繼出現。繼凱沙羅頓喺1978年將一架1970年款嘅O305改裝成無軌電車之後，平治由1979年開始自己出咗少量嘅無軌電車，唔同款式嘅無軌電車包括：
1979至1981年，平治出過20架採用柴油電力混合動力嘅O305OE（又叫OE305）。
除咗一體化版本之外，柴油版O305亦有出齋底盤版本嵌第二啲公司嘅車身，當中包括右軑版。1973年首次有O305底盤嵌咗雙層巴士車身，並喺南非投入服務，1980年代O305雙層巴士亦先後喺新加坡（新加坡巴士引入202架）同埋香港（九龍巴士引入41架）出現。
平治O305嘅蹤跡遍及歐洲、大洋洲同埋亞洲。O305喺1987年俾平治O405取代。
平治OH系列

平治OH系列係平治出嘅一系列後置引擎巴士底盤。
佢可以配唔同嘅平治引擎同埋有唔同嘅總載重，而底盤型號亦會因此唔同，例如總載重16噸同埋配大概300匹引擎嘅叫OH1630。
天光墟

天光墟係指清早臨天光先至開檔做生意嘅露天市集，主要流行喺香港同廣東，多數會賣下雜貨，個天光晒就收檔走人。
天光道

天光道（英文：Tin Kwong Road）係香港九龍採石山同馬頭圍一條街。由馬頭圍道開始，經過農圃道、常盛街，最後接住亞皆老街。街上學校林立，亦都設有天光道駕駛考試中心，全長1公里。
天光道網球場

天光道網球場，香港運動場之一，專門玩網球，喺九龍城馬頭圍，天光道十五號，馬頭圍邨邊，英文叫Tin Kwong Road Tennis Court。行政上歸九龍城區。設施有網球場。
天儀治平

天儀治平係西夏皇帝李乾順嘅第一個年號，相當於公元1086年到1089年，前後總共4年。
天元區

天元區係中國湖南株洲一個市轄區，總面積153平方公里，人口12.8萬。
帕帕季莫斯

帕帕季莫斯（Λουκάς Παπαδήμος，1947年10月11號—）係第183任希臘總理。
2002年到2010年帕帕季莫斯做歐洲中央銀行副行長。2010年離任之後，佢做咗當時嘅希臘總理帕潘德里歐嘅經濟顧問。2011年11月，帕潘德里歐宣布辭職，帕帕季莫斯當選過渡政府總理，成立聯合政府。
帕帕季莫斯嘅老婆係荷蘭裔嘅藝術家Sana Ingram，兩個人一齊生活咗超過30年，不過並冇仔女。
維基同享有多媒體嘅嘢：Lucas Papademos
帕拉州

帕拉州（Pará）係巴西北部一州，首府貝倫。
帕拉巴州

帕拉巴州（葡文：Paraíba）係巴西東北部一州，首府若昂佩索阿。
帕拉塞爾蘇斯

帕拉塞爾蘇斯（Paracelsus，1493年—1541年9月24號）係瑞士醫生、煉金術士同占星師，毒理學嘅奠基者，畀人叫做「毒理學之父」。
帕拉摩爾

帕拉摩爾（Paramore），係美國搖滾樂隊，2004年出道。
帕拉華王朝

帕拉華王朝（粵拼：paak3 laai1 waa4 wong4 ciu4，275年-897年），《舊唐書》譯做拔羅婆（粵拼：bat6 lo4 po4），係3世紀至9世紀嗰陣出現喺南印度嘅一個王朝，喺宗主國百乘王朝衰退之後逐漸崛起。呢個王朝試過統治泰盧固地區同埋北部淡米爾地區600年咁耐。帕拉華王朝成日同北部巴達米地區嘅遮婁其人同埋南部嘅淡米爾王朝朱羅、潘地亞打仗，卒之喺9世紀畀朱羅王朝冚旗。
帕拉宏撒·尤迦南達

帕拉宏撒·尤迦南達係一個英屬印度、印度、印度聯邦哲學家、自傳作者、作家、瑜伽士。
馬日

馬日係正月初六，唐人文化入面係馬嘅生日。按講法，初一數到去初七，生日日子係順序係雞狗豬羊牛馬人。
馬時亨 香港情

《馬時亨 香港情》（英文：We Love This Place）係香港電視廣播有限公司製作嘅訪談節目，由馬時亨主持，喺2023年4月22號到5月13號逢禮拜六晚21:45－22:15喺翡翠台播，跟住由5月20號到5月27號改到逢禮拜六晚21:00－21:30播，再由6月10號到6月17號改到逢禮拜六晚21:30－22:00播，總共8集。節目每集會請唔同嘉賓分享香港各種民生主題嘅見聞。

節目調動
2023年6月3號：由於直播《萬眾同心公益金》，所以停播一次。
馬斯奈

馬斯奈（法文：Jules Massenet，1842年5月12號—1912年8月13號）係法國浪漫主義作曲家，擅長寫歌劇，出名作品包括《瑪儂》同《維特》。
馬斯查蘭奴

馬斯查蘭奴（Javier Alejandro Mascherano，1984年6月8號—）係前阿根廷足球員，打中場，而家係阿根廷U20嘅教頭（中文：領隊 (足球)）。佢喺阿根廷班霸河床出身，嗰時已經有出色表現，好多間球會都想招攬佢。後來佢先後加盟巴西嘅哥連泰斯同埋英格蘭嘅韋斯咸足球會，2007年加盟利物浦足球會。2010年加盟西甲巴塞隆拿。
馬斯查蘭奴亦係出名嘅茅躉王，多次喺比賽中粗野攔截對手令對手重傷，亦因此攞咗唔少紅牌。更加曾經試過喺雙紅會紅牌被逐依然留喺場上，要領隊賓尼迪斯鎮靜佢嘅情緒，之後俾英足總秋後算賬停賽兩場，罰一萬五千英鎊兼且利物浦額外罰多佢兩個禮拜週薪。
安東尼史蒂芬

安東尼史蒂芬（Anthony Steffen，1929或1930年7月21號—2004年6月4號）係一個意大利、巴西嘅男演員、編劇、電影演員、電視演員、製片人，佢喺1953年出道。
安東尼·紀登斯

安東尼·紀登斯係一個英國政治人、社會學者、大學教員。
安東尼

安東尼 (康和郡)：英國英格蘭康和郡嘅地名。
安東尼 (佛羅里達州)：美國佛羅里達州瑪麗安郡嘅地名。
安東尼 (印第安納州)：美國印第安納州特拉華縣咸美頓郡嘅地名。
安東尼 (干沙州)：美國干沙州哈帕郡嘅地名。
安東尼 (新澤西州)：美國新澤西州亨特敦郡黎巴嫩村嘅地名。
安東尼 (新墨西哥州)：美國新墨西哥州當娜安娜郡嘅地名。
安東尼 (德薩斯州)：美國德薩斯州巴索郡嘅村名。

其它
安東尼 (人名)：全球有好多位叫「安東尼」嘅人名。
安東尼獎：美國嘅傳奇作家獎。
安東尼·布林肯

布林肯，全名安東尼·莊·布林肯（英文：Antony John Blinken，1962年4月16號—），係美國國務卿。喺2015年到2017年做美國副國務卿。2021年1月26號，參議院以78比22通過任命佢做國務卿。
安東尼史提路

安東尼史提路（英文：Anthony Steel，1918或1920年5月21號—2001年3月21號）係一個英國嘅男演員、電影演員、舞台劇演員、電視演員，佢喺1948年出道。
安東尼·美臣

安東尼·美臣（粵拼：ngon1 dung1 nei4 mei5 san4；英文：Anthony Mason；1966年12月14號—2015年2月28號），全名安東尼·佐治·道格拉斯·美臣（ngon1 dung1 nei4 zo5 zi3 dou6 gaak3 laai1 si1 mei5 san4；Anthony George Douglas Mason），係美國前籃球員，佛羅里達州邁阿密人。佢喺NBA打過13年籃球，效力過新澤西籃網、丹佛金塊、紐約力搏、密爾華基公鹿同埋夏洛特黃蜂呢啲籃球隊。重喺NBA歷史以嚟，俾人話咗嗰時比較出名嘅「超級第六人」嘅稱號。

生平
安東尼·美臣喺1966年12月14號喺美國佛羅里達州嘅邁阿密市出世，1988年從田納西州大學畢業，跟住入咗NBA打波。喺嗰時俾波特蘭拓荒者隊先至好勉強噉揀咗佢入去打波，跟住無耐就炒咗，之後去咗土耳其同埋委內瑞拉嘅籃球聯賽打波，直到1991年先至返NBA，加入紐約力搏隊打波。
喺1995年，佢攞到NBA比較出名嘅NBA年度第6人獎。2001年佢加入密爾華基公鹿，但喺2002年就唔要佢喇，2003年正式退役。

死
佢退役之後一直過佢嘅平靜生活，後來佢睇病查出有充血性腎衰竭，重做過好多次心臟手術。佢喺2015年2月28號死咗，終年48歲。
太墩

太墩（Tai Tun）係香港嘅山，海拔高317米，喺西貢區，附近範圍劃咗入西貢西郊野公園。
太和鎮人民醫院

間嘢開辦初期嗌過太和公社衛生院，1991年轉型兼改名做太和醫院，2011年昇格成白雲區二級醫院，2016年6月由於醫院要打造成二甲機構，半年後又改咗次名做太和鎮人民醫院重按二級甲等醫院嘅模式嚟搞。
太始

太始，哲學概念一種，探究宇宙生成，見於道家同黃老。太始，意謂天地萬物至初嘅開端。
太始依個字，至早見於列子一書，喺天瑞一篇講到宇宙開始四段，太易、太初、太始以及太素。太始為第三段，開始見形，但未有質。但依個唔係太始唯一解釋，淮南子天文一篇，就講天地未有形之時，就叫做太始。
後來道教以列子太易、太初、太始、太素，另加太極，合為先天五太。
漢皇帝劉徹，亦至早用太始為年號。

列子
列子天端一篇咁寫：
昔者聖人因陰陽以統天地。夫有形者生於无形、則天地安從生。故曰、有太易、有太初、有太始、有太素。太易者，未見氣也。太初者、氣之始也。太始者，形之始也。太素者、質之始也。氣形質具而未相離、故曰渾淪。渾淪者、言萬物相渾淪而未相離也。視之不見、聽之不聞、循之不得、故曰易也。易无形埒、易變而為一、一變而為七、七變而為九。九變者、究也、乃復變而為一。一者、形變之始也。清輕者上為天、濁重者下為地、沖和氣者為人。故天地含精、萬物化生。

淮南子
淮南子天文一篇咁寫：
天墬未形、馮馮翼翼、洞洞灟灟、故曰太始。太始生虛廓、虛廓生宇宙、宇宙生元氣。
太子

太子 (香港)，香港油尖旺區內嘅一個地區。
太子站，港鐵喺九龍嘅一個車站。
太子爺，老細、老闆、企業家個仔。
太子黨，專指中國大陸同統治階層有親戚關係，因而搚到好大好處嘅人。
太和體育館

太和體育館，香港室內體育館之一，喺大埔太和邨，太和商場平台，英文叫Tai Wo Sports Centre。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室。
太妍

太妍（粵拼：taai3 jin4；韓文：태연／太妍 Taeyeon；1989年3月9號—），原名金太妍（gam1 taai3 jyun5；韓文：김태연／金太軟 Kim Tae-yeon），全羅北道全州人，係南韓歌手，亦係女子組合少女時代嘅成員。

名
金太軟係佢響韓國身分證上嘅漢字原名，亦有指佢原名係「金泰耎」，但兩個名嘅發音一樣。跟據愛貝克思公司所公佈嘅官方中文藝名係太妍。響未公佈官方藝名前成日畀人譯成「泰妍」。

生平
太妍響全羅北道全州完山區平和洞出世，畢業於全州陽地初等學校、全州陽志中學校、全州藝術高等學校放送文化藝術科。2004年響第八屆SM青少年選拔大賽攞到最佳歌手獎，因而成為SM娛樂旗下練習生。
喺2007年8月5號，太妍以女子組合少女時代嘅隊長、主唱身份出道。2012年以子團少女時代---太蒂徐嘅隊長身份出道。2015年10月7號正式單飛同推出第一張迷你專輯《I》。2016年6月28號推出第二張迷你專輯《Why》。2017年2月28號推出第一張正規專輯——《My Voice》。2018年成為另一個子團少女時代---Oh! GG成員。2019年6月5號以迷你專輯《Voice》響日本出道。2022年同孝淵、BoA、Wendy、Seulgi、Karina、Winter組成限定女團GOT the beat。
太子世界貿易中心

太子世界貿易中心（粵拼：taai3 ji2 sai3 gaai3 mau6 yik6 jung1 sam1；World Trade Centre Kuala Lumpur，亦叫(Putra World Trade Centre，PWTC；馬來話：Pusat Dagangan Dunia Putra)）係馬來西亞吉隆坡一座會議及展覽中心。呢座建築有傳統習俗同悠久嘅歷史，設有現代風格嘅各種大廳、會議室同開放空間。佢係馬來西亞舉辦本地同國際會議、音樂會、婚禮、演講、展覽以及其他重要活動嘅場地。場地面積超過170萬平方英尺，展覽空間達235,000平方英尺 。呢座建築物1981年開始起，1984起好，1985年9月26號公開開放。
張美妮

張美妮（Meini Cheung，1980年3月2號—）係香港無綫電視藝員。佢喺香港出世，祖籍廣東河源，新法書院中五畢業，1999年參加第13期無綫電視藝員訓練班後正式入行，主要做節目主持人同嘉賓，亦拍過唔少電視劇。

演出
呢個表唔完整，歡迎加料。
張美姬

張美姬，係大韓民國嘅一個女藝人同埋演員。
張維洲

張維洲（1983年5月5號—），原名謝維洲，臺灣臺北縣（今新北市）人，綽號「維骨力」，曾經做過臺北市議員，本來係前行政院長謝長廷嘅養子。 2018年九合一選舉敗選後，因為唔適應政壇生活同負債問題，退出政壇，終止咗同謝長廷嘅關係，改為跟阿媽姓，改名為張維洲。
張織雲

張織雲（1904年—1963年11月2號），原名張阿善（阿喜），係中國電影女演員。佢係廣東番禺人，細個搬上海住。1920年代，佢係中國第一代女明星之一，亦係第一位中國影后。

電影皇后
張織雲細細個嘅時候，阿爸過身，屋企艱難，中學未畢業就輟學，生活由養母支持。
1924年初，顧肯夫、陸潔、卜萬蒼等人創辦大中華影片公司，登報紙招演員，借申報館信箱來收件。10日後，電影公司開箱檢驗，收到萬幾張女子相片，但係冇一位啱心水。有人呢下話俾電影公司知，報館某記者自己開過信箱，揀咗啲靚相走。顧肯夫交涉，記者交返10張出來，其中一張即係張織雲倩影。張其實唔係特別靚，不過因此受到重視，錄用之後入學校培訓。佢做咗無聲片《人心》、《戰功》嘅女主角。1925年轉入明星影片公司，主演《可憐的閨女》、《新人的家庭》、《空谷蘭》等。1926年，上海新世界遊藝場選「電影皇后」。喺12位入選女演員之中，張攞到2146票而當選，成為中國第一位電影皇后。
1927年，張同有錢佬唐季珊去美國結婚，後被抛棄。1934年，佢同周孝伯同居，立下婚約。3個月後佢因為周出軌而告上法庭，卒之解除婚約。
1933年，明星影片公司以佢嘅遭遇拍攝《失戀》，由佢本人主演。

淡出影壇
1934年張織雲南下香港，同一位蔡醫生相交，生咗一個女。1935年參演有聲片《新桃花扇》。1937年參加拍攝粵語片《天之驕女》。
二戰結束後，張生活幾落拓。佢個女1952年喺香港嫁畀中區一間五金舖老細個仔，親家有時接濟佢。1953年12月，時年48歲嘅張織雲喺香港嫁畀52歲嘅張永明。
1963年11月2號，張織雲喺香港病逝。
張繼安

張繼安係個香港警察，因為身為藝人張繼聰嘅細佬，而且曾經負責香港警察拍攝一啲對外工作，同埋喺香港反送中運動期間被指濫權而得到公眾關注。

喺香港警察入面嘅工作
佢2006年1月加入香港警察，曾駐守上水分區同埋機場特警組 (ASU)，後來自薦調職去警察公共關係科。

警察公共關係科
喺2018年5月，當時五月天喺香港迪士尼樂園舉辦演唱會，香港警察喺facebook專頁發佈一段有關去迪士尼樂園觀看五月天演唱會嘅交通須知，當時任職警察公共關係科嘅張繼安就被暱稱阿安，喺片段入面負責講解交通安排。呢段片發佈後，就有網民發現佢係張繼聰嘅細佬。
佢亦曾經同張繼聰一齊出鏡拍短片，呼籲市民支持警方有份舉辦嘅愛護動物活動。
2020年4月，佢取代咗有傳被警隊管理層指網上言行唔符合警隊價值觀嘅梁皓妤做電視節目《警訊》主持。

香港反送中運動期間
喺香港反送中運動期間，香港警察被指對示威者嚴重濫權，甚至強姦同殺害一啲示威者，但親中派就不時發起支持警察嘅集會。張繼安曾經公開答謝佢父母喺落雨嘅前景之下出席呢啲撐警活動，因而受到一啲批評。
張美瑤

張美瑤（1941年1月1號—2012年4月1號）原名張富枝，南投縣埔里鎮出世，係臺灣電影演員。以主演臺語電影出道，而後轉往臺灣及香港嘅國語電影發展，亦曾經演出多部日本東寶電影，活躍東亞影壇一時；並以清麗氣質同扎實演技走紅銀幕多年，榮膺「寶島玉女」美銜。晚年則出演多部電視劇，深受好評。曾經喺1970年榮獲亞太影展最有前途新星，以及2008年榮獲金馬獎騎士勳章。張美瑤於2012年4月1號因心肺衰竭逝世，終年71歲。佢去世之後同年獲追頒第47屆金鐘獎嘅特別獎。
寧氏

寧氏，姓氏之一。
一出自母系嬴姓。秦國襄公之曾孫，謚號寧公，支庶以謚為氏。
異族轉漢姓氏，滿人之族，有寧佳氏、有寧塔氏，轉為寧氏。
寧與甯，同為異字。有寧氏，亦有甯氏，有時會相混。甯氏為衞國大夫之後。
寧斯

寧斯（英文：LASK）係奧地利連茨一間職業足球球會，依家踢緊奧地利超級足球聯賽。
寧武

寧武係中國山西忻州一個縣，總面積1966平方公里，人口16萬。
寧波

寧波（粵拼：ning4 bo1；英文：Ningpo；普通話拼音： Níngbō (幫手·有關)；寧波話： Nyinpou (幫手·有關)），又叫甬（讀湧，jung2），係中國一城，亦係一埠，喺浙江省東北岸，地處杭州灣南，東面對住東海，西有紹興，南有台州，同舟山隔住個海。行政上係副省級城市，叫寧波市。
「寧波」嘅意思係「海定則波寧」，因為寧波係中國重要埠頭，江南經濟發達、物阜民豐，對外貿易上寧波係個重要口岸，所以起個名求「海不揚波」。作為良港，佢有曲折而長嘅岸綫（1562公里長），經濟上2012年GDP 6524.70億人民幣，人均GDP 8萬5475人民幣。寧波嘅民族有漢族、土家族、苗族、壯族。寧波轄11個縣級政區，148個鄉級政區。電話區號+86 (0)574，車牌浙B。

簡稱
寧波簡稱「甬」，源自周代。「甬」係象形字，似古代嘅大鐘。奉化、鄞縣兩地嘅山似鐘，所以古代稱為甬山，呢道條河就叫甬江，當地就叫做「甬」。

市名
夏朝時呢道就叫做「鄞」（讀銀，粵音：ngan4），至今呢道有鄞州區。
前473年，句踐喺句余築城，改叫「句章」，喺寧波境內第一個城邑。
前222年（秦始皇二十五年）設會稽郡，寧波分屬鄞、鄮、句章三縣。
621年（唐武德四年），呢三縣設爲鄞州，625年（唐武德八年），併入越州。738年（唐開元二十五年），越州分出明州，742年（唐天寶元年）明州降爲餘姚郡，屬越州，758年（唐乾元元年），恢復爲明州。
1195年（宋紹熙五年），宋寧宗賜明州年號慶元，升爲慶元府。
1276年（元至元十三年），改府爲慶元宣尉司，遞年改為慶元路總管府。1376年（元至正二十七年），慶元路改為明州府。
1381年（明洪武十四年），因為明州同大明重名，而明州下轄定海縣（家下鎮海區），話「海定波寧」，於是改名爲寧波。

史
7000年前呢道就有人種水稻，稱為河姆渡文化；春秋時代係越國之地。戰國時代屬楚，前222年秦國統一中國，設會稽郡。之後就係唐開元嘅明州、南宋嘅慶元府、元代嘅慶元路。蒙古軍曾經兩次從寧波出港，想征服日本。到明朝時改名爲寧波至今。
寧波歷來係個重要大埠，匯聚咗東亞、東南亞嘅商船，宋代時呢度設市舶司，管海貿邦交，講明寧波發展成國際都會，有外國僑民商人旅居。1523年寧波之亂，演變成嚴重外交事件，結果廢咗浙江、福建嘅市舶司，留番廣東一處，禁止日本商船入港，中日貿易斷咗，於是日後倭寇橫行。1842年南京條約規定五口通商，寧波係其中一個。由於寧波嘅商貿傳統，寧波人善於做生意，寧波商幫係中國一大商人群體。

政區
寧波市轄6區、2市、2縣。
區
海曙區
江北區
鄞州區
北侖區
鎮海區
奉化區
縣級市
餘姚
慈溪
縣
象山
寧海
寧明

寧明縣（壯語：Ningzmingz Yen），係中國廣西壯族自治區崇左市轄下嘅一個縣。面積3698平方千米，人口43萬，其中壯族人口33.9萬，大概佔咗成個縣總人口嘅77.6%（2010年）。郵政編碼532500。縣人民政府喺城中鎮。

行政區劃
下轄4個鎮、11個鄉：
鎮：城中鎮、明江鎮、愛店鎮、海淵鎮、。
鄉：馱龍鄉、亭亮鄉、寨安鄉、峙浪鄉、桐棉鄉、那楠鄉、東安鄉、板棍鄉、北江鄉、思樂鄉、那堪鄉。

物產
土特產品：大紅八角林、松香、優質桐棉松、砂仁、香蕉、甘蔗、菠蘿、黃瓜、乳豬、山羊。

名人
周元 （1894-1938），字凱之，壯族。國名革命軍少將、革命烈士。　
甘懷義（1911 － ），壯族。做過廣西壯族自治區人大常委會副主任。
寧格羅海岸

寧格羅海岸係個喺澳洲嘅世界遺產，登錄喺聯合國教科文組織嘅世界遺產名錄。
寧波公學

寧波公學（英文：Ning Po College）係香港一間男女子津貼中學，喺九龍觀塘功樂道7號，1971年創校。

爭議事件
喺香港反送中運動期間，副校長江潔儀曾經因為懲罰喺學校陸運會上高唱抗爭歌曲《願榮光歸香港》嘅學生而被投訴。
寧江區

寧江區係中國吉林松原一個區，總面積1250平方公里，人口51萬。
鴉片煙館

鴉片煙館，館一種，入便供人食鴉片煙。鴉片煙並非度度都合法，曾有段時間有合法煙館，要領牌先可以開。不過鴉片煙館已經禁絕，而且現代有更勁嘅毒品，無人食鴉片煙。
館內有好多牀，供人瞓喺度食。
英文叫opium divan。
鴕鳥

鴕鳥（學名Struthio camelus）係種唔識飛嘅雀鳥，亦係最大型嘅雀鳥（自恐鳥、象鳥一類絕種之後）。學名係由瑞典博物學家林奈發明，原因可能係話佢同駱駝有相似嘅地方（身型大份，強壯嘅腿，住響沙漠）。鴕鳥公可以高到去 2.5 米，重到去 155 千克，公細啲，兩翼退化咗，龍骨突唔發達，唔識飛，但係走得好快（時速可以去到每個鐘 65 千米），腳有二趾。雀公黑色，尾嘅羽毛白色，係非常有價值嘅裝飾羽毛。一般係鴕鳥公帶住幾隻鴕鳥乸羣居。
圖中女士所帶嘅帽有用鴕鳥毛做裝飾
喺非洲影嘅鴕鳥
佢哋嘅細小又退化咗嘅翼被雄性鴕鳥響交配時展示。又可以用嚟畀小鳥遮陰。翅膀上羽毛同其他飛行鳥類嘅硬翅膀好唔同，佢哋係絕熱嘅。響上面重有爪。強壯嘅大脾上冇羽毛，用兩腳趾企喺度，大啲嗰個就似係蹄。呢果係鴕鳥獨特適應能力，為咗應付突如其來危險而走路。鴕鳥有大眼球，帶住濃黑嘅眼睫毛，眼球係陸上生物之中最大嘅，得鯨魚嗰隻係大隻過佢。

行為
鴕鳥過住遊牧噉嘅群居生活，一般由5-50隻不等，響佢哋旁邊不時拍住其他迷人嘅動物，比如斑馬、羚羊等。佢哋主要食植物，有時都食小動物比如蝗蟲，螞蟻。由於佢哋冇牙，佢哋會吞一啲石仔幫助磨碎胃裏面嘅嘢食。鴕鳥可以長時間唔飲水，可以靠攝取植物中嘅水分嚟生活。然而，佢哋係好鍾意水，成日沖涼。
佢哋視力良好，可以好遠見到其他掠食動物，比如獅子，亦可以每小時65公里嘅速度逃走。但最近有人拍攝到獵豹成群合力捕食鴕鳥嘅相片。

分布
響非洲沙漠地帶同荒漠草原生活。

繁殖
鴕鳥巢
鴕鳥蛋
鴕鳥2到4歲性成熟；鴕鳥乸要比鴕鳥公早六個月。每年三四月份到九月係交配季節。交配過程好特別：一班鴕鳥乸打交，再根據贏出嘅順序排定同雄鴕鳥嘅交配順序。
鴕鳥蛋重量可達1.3公斤，係已知世界上最大嘅鳥蛋（重可以企到一個人），但其實鴕鳥蛋相對鴕鳥嘅身體嚟講比例是所有鳥中最細嘅。雌鳥生蛋嘅巢可以容納15到60個咁大嘅蛋。色水係光亮嘅白色，鳥蛋日頭由雌鳥孵化，晚上則由雄鳥孵化。懷孕期一般為35-45日。鴕鳥有30-70年命，平均為50年左右。

保育狀況
鴕鳥基本上唔屬於瀕危物種，歷代嘅動物園同埋商業性質嘅農場都有飼養。美國第一派鴕鳥係喺1882年，由旅行家查理斯帶返嚟，當時佢喺南非帶咗約200隻鴕鳥回國，但最後只有22隻生存到。呢22隻鴕鳥全部被送去加州南部繁殖，而美國史上第一隻鴕鳥仔係喺1883年7月28號孵出嚟。
響香港，家下得元朗大棠荔枝山莊有養，而海洋公園嘅百鳥居，喺1990年代亦都養過鴕鳥。
鴕鳥目

鴕鳥目係鳥綱古顎總目下邊一個目，屬於呢個目嘅都係好大隻又飛唔到嘅雀，比如鴕鳥。
鴉烏

鴉烏（又寫做丫烏、吖嗚），又叫鴉烏婆，係華南地區流傳嘅傳說，指一位會捉細路走嘅醜怪女人。當啲細路百厭，佢哋阿爸阿媽就會嚇下佢哋，同佢哋講再唔聽話嘅話就會畀鴉烏捉咗。
鴉片類藥物

鴉片類藥物（英文：Opioids）係一類有好似嗎啡效用嘅物質，臨床上常用喺減緩癌症帶嚟嘅劇烈疼痛，但係佢有成癮性，所以俾人列咗做管制藥物。最多人知嘅鴉片類止痛藥係嗎啡同海洛英。
鴉蘭街

鴉蘭街（英文：Arran Street）係香港一條行車馬路，嚮旺角太子彌敦道始創中心西北面，荔枝角道旺角維景酒店南面，中華漆廠大廈北面、塘尾道嘅東邊。
鴉蘭街東西走向，附近係遊客同消費地方，所以條街平日都有唔少小巴同旅遊巴士上落客。東面有個康民角公園，唔少乘客嚮處等時間上車。邊等邊飲嘢，所以附近類似生意嘅鋪頭都幾旺，例如街頭小食、外幣找換、電話卡、訂車訂酒店咁。
屢見奇工

《屢見奇工》（英文：Odd Jobs）係香港電視廣播有限公司製作嘅資訊節目，主題係講唔同嘅冷門工種。成個節目分兩輯，第一輯由2014年5月26號到7月21號逢禮拜一19:00-19:30喺翡翠台播（同喺myTV提供節目重溫），第二輯由2014年10月5號到2015年1月11號逢禮拜日19:00-19:30喺翡翠台播（同喺myTV提供節目重溫），總其23集。
屢見耆工

《屢見耆工》（Senior）係香港電視娛樂製作嘅娛樂資訊節目，總共有兩輯，第一輯喺2016年4月2號開始逢禮拜六朝早08:30-09:00喺ViuTV首播，之後4月13號起改做逢禮拜三喺19:00-19:30播；之後10月8號起改做逢禮拜六喺08:00-08:30播，總共30集；第二輯喺2017年1月8號開始逢禮拜日朝早08:00-08:30喺ViuTV播，2月12號開始改去19:30-20:00播。第一輯節目主持係黃奕晨。節目會介紹唔同行業退而不休嘅老人家。
屠龍劍系列

《屠龍劍系列》（Dragon Slayer）係由 Falcom 出嘅一款動作角色扮演遊戲。
屠龍小隊

屠龍小隊（粵拼：tou4 lung4 siu2 deoi6；英文：Dragon Slaying Brigade）係香港2019年反逃犯條例修訂運動入面嘅其中一個抗爭者派別，被認為係勇武派入面嘅武鬥派，佢哋個名主要係為咗對應香港警方有個叫「速龍」嘅準軍事化防暴警察。

事件
喺2019年8月25號荃葵青遊行，一班示威者喺二陂坊一帶破壞部份被指同曾經襲擊示威者嘅福建幫有關嘅商舖，隻後示威者行到沙咀道同眾安街交界爆發激烈嘅警民衝突，幾十名示威者用鐵通、雨傘、長棍追打幾個屬於警方衝鋒隊嘅隊員，之後有警員用圓盾同警棍還擊，並向天開槍示警，係反逃犯條例修訂運動警方第一次用實彈。事後屠龍小隊承認喺二陂坊破壞福建幫商舖同襲擊警員嘅示威者係屠龍小隊，係屠龍小隊第一次喺反逃犯條例修訂運動出現。
2020年4月21號，一位疑似係屠龍小隊成員嘅20歲大專生，由於涉嫌喺屋企用電路版製作炸彈而被香港警察拘捕。
港版國安法生效後，2020年8月23號，4個屠龍小隊成員同包括李宇軒在內共11個人喺西貢布袋澳搭快艇出發，準備去台灣，被中國海警截獲並拘留。
屠龍者

屠龍者（英文：dragonslayer）係西方奇幻故仔同民間傳說好興用嘅橋段，故仔往往係講一位英雄殺死龍，而且英雄好多時仲會喺殺龍嗰陣拯救畀惡龍脅持住嘅公主。
屠氏

屠（粵拼：tou4）係唐人姓氏，喺《百家姓》裏頭排第279位。

名人
呢篇屠氏係同姓氏有關嘅楔位文章，重未寫完嘅。麻煩你幫手充實佢。
屠穎

屠穎（7月30號—），係台灣編曲家、樂手、音樂製作人。佢喺1990年代同過歌手張學友合作過幾次，佢編過嘅經典歌有《忘記你我做不到》、《情書》、《什麼世界》等，亦參加過幾位歌手嘅專輯編曲同錄製，同埋幾次嘅演唱會演奏同音樂總監。佢出過三張鋼琴演奏專輯。1990年，佢憑住我是個不喜歡熱鬧的人攞到第2屆金曲獎最佳編曲人獎。
屠梅卿

屠梅卿，香港資深電影界人士，曾經攞過香港電影金像獎專業精神獎。
屠海鳴

屠海鳴（TU Haiming，1961年—）係香港親中陣營政治人、生意人（豪都國際主席），復旦大學新聞系畢業生。

選舉經歷
喺2021年9月，佢成為香港特别行政區選舉委員會委員（港區全國政協委員）。
2021年第7屆香港立法會選舉，佢用獨立身份參選選舉委員會議席，最後落選。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年4月，佢話夏寶龍來訪香港係中央人民政府對香港全面管治權嘅體現。
懿璘質班

懿璘質班（粵拼：ji3 leon4 zi3 baan1，1326年5月1號—1332年12月14號）係元朝第十個皇帝，廟號寧宗，1332年在位，年號照用元文宗嘅至順。
懿璘質班係元明宗第二仔。至順三年（1332年）八月，元文宗過身，佢臨死前指明由明宗嘅大仔妥懽帖睦爾繼承皇位。但係丞相燕鐵木兒唔想立妥懽帖睦爾，就由懿璘質班繼位。同年十一月，懿璘質班過身，之後由妥懽帖睦爾繼位，就係元順帝。
懸鈴木科

懸鈴木科（Platanaceae）係雙子葉植物綱山龍眼目下嘅一個科，現存1個屬：懸鈴木屬（Platanus）。
懿德天皇

懿德天皇（前553年—前477年），係傳說日本第4代天皇，前510年到前477年在位。
戀咁嚟

戀咁嚟（英文：Love You Whatever）係香港商業電台叱咤903嘅309咤叱實驗性質節目，連埋廣告每集係三十分鐘。主持係梁子。響2018年10月5號至2019年7月5號星期五下晝五點半至六點播放。
懿想得到

《懿想得到》（英文：A Chef And A Gentleman）係香港電視廣播有限公司製作嘅真人騷節目，由黎諾懿主持，由2019年7月1號到7月12號逢禮拜一到五晚22:30－23:00喺翡翠台播。
戀小夜

戀 小夜（恋小夜、こい さや；1987年10月10號—），日本嘅鹹片女星。
血型：A型、身高：158cm、三圍：B88（E-CUP） / W60 / H88 (cm)。

履歷
東京出世，興趣係讀書同唱歌。佢響2006年10月出道，開始全部鹹片係由MAX・A出品，07年11月起轉到IDEAPOCKET拍戲。
懺悔章

懺悔章係伊斯蘭教典籍《可蘭經》入面嘅第9章（蘇拉）。
懿律

懿律（粵拼：ji6 leot6，英文：George Elliot；1784年8月1號—1863年6月24號），義律個堂大佬，英軍侵華全權委員，英國遠征海陸聯軍總司令。
戀夏戀夏戀戀下

《戀夏戀夏戀戀下》（英文：Summer Love Love）係2011年上畫嘅香港電影，由方力申、敖犬、張馨予、楊焉主演，錢國偉執導。
黃菊仔

黃菊仔（粵拼：wong4 guk1 zai2；學名：Coreopsis），又叫九里明（gau2 lei5 ming4），係菊科下面嘅一個屬，有卅五個唔同品種。而有廿八係北美土生，其他就係南美同中美土生。
植株嘅規律係草本植物，通常花黃，花尖帶牙。
黃英來

黃英來係香港親中派人士。

政治立場
佢嘅政治立場係親中派。公開擁護共產黨，又話無共產黨就無香港繁榮穩定，又支持排除非建制派嘅所謂『愛國者治港』。
黃茶

黃茶係茶一種，茶葉係經燜堆工序而製成嘅，色水偏黃。
黃荷韻

黃荷韻（粵拼：wong4 ho4 wan5，藝名：Vyan；1986年4月20號—），廣東韶關人，廣東獨立音樂文化廠牌Chillgun Music嘅創始人同音樂製作總監、廣州Hip-hop團體講者前成員。2005年同胡子文（Fat B）組成Hip hop組合「講者」，2014年底退出。曾經同LMF主音MC仁合作過。作品有《三城記》、《達摩流浪者》、《暗敏感處理》、《我們的祖國係花園》等。
黃茶園

黃茶園（粵拼：wong4 caa4 jyun4），又嗌黃草崗（wong4 cou5 gong1），係中國廣東廣州嘅山，喺從化區良口鎮溪頭村東邊，最高海拔1136m，最低海拔350m。
佢亦係廣州地區繼天堂頂同鷄頂山後嘅第三高峯，喺山頂可以望到嗮成個溪頭村同阿婆六、部份流溪河水庫之地。喺溪頭村入面亦有步道上去，不過要行3.5km路程先至上到山頂。

規劃上山徒步路線
内文：黃茶園步道
2016年7月28號，廣州市人民政府第一次針對上山啲驢友而整咗1Mm路程嘅上山路線規劃，其中一期示範段100km，最先揀咗從化60km嗰路段做試點。其中包括咗上去黃茶園嘅路線（黃茶園綫）。同年11月11號，工程正式完工而對外開放。
黃莉莉

黃莉莉（粵拼：wong4 lei6 lei6；1994年—）係香港政治人物，前學民思潮成員，因為2012年8月30號同另外兩位男成員一齊絕食反對推行德育及國民教育科而出名。絕食第二日，黃莉莉血糖過低唔舒服，需要飲葡萄糖水。學民思潮因應3人身體虛弱，宣佈提早喺9月2日午夜12點正停咗絕食。
除咗嗰次絕食行動之外，黃莉莉亦都參與過狙擊教育局局長吳克儉、行政長官梁振英嘅行動，喺最前面衝擊警方。
2014年5月，學民思潮成員林朗彥帶住包括黃莉莉在內嘅多位成員離開咗學民思潮，另組學生政治組織「廿一世紀少年」。林朗彥之後做咗佢個男朋友。
2020年，黃莉莉同另外兩個社運人士袁嘉蔚、何嘉柔開咗個YouTube頻道「番號ABC」講性話題。
寶大

寶大係吳越國王錢鏐嘅第二個年號，相當於公元924年到925年，前後總共2年。
寶安中心站

寶安中心站係深圳地鐵一個站，喺寶安區新湖路同創業一路交叉路口地下，西南面係寶安區政府新址。寶安中心站總建築面積係11,600平方米，係羅寶線同埋環中線兩個轉車站嘅其中一個（另一個係前海灣站）。
寶塚

寶塚係日本兵庫縣一個特例市，人口23萬。
維基同享有多媒體嘅嘢：Takarazuka, Hyogo
喺開放街圖（Open Street Map）嘅寶塚地圖。
寶塚大劇場

寶塚大劇場 （日文：宝塚大劇場／たからづかだいげきじょう）係日本寶塚歌劇團嘅專用劇埸，係1924年開幕，當時劇場可以容納四千多人，係東亞地區中最大嘅劇場，1944年俾美國海軍接收，直至1946年歸還。寶塚大劇場度上咗唔少寶塚歌劇團嘅名作，包括1974年嘅《凡爾賽玫瑰》、1977年嘅《亂世佳人》等等。1974年再擴建一座中小劇場，名為BOW HALL，而BOW指船首既意思，寓意試驗、新人公演既意思。1992年11月，寶塚大劇場開始出現老化、殘舊等問題，營運68年寶塚大劇場上演了雪組嘅『忠臣蔵』後正式關閉。1993年1月1日，新寶塚大劇場正式營運。新寶塚大劇場設有兩層，初期可容納2523人，由星組既『宝寿頌/Parfum de PariS作新寶塚大劇場第一套上演嘅劇目。2005年再加設27個座位，可容納2550人。
内部
維基同享有多媒體嘅嘢：Takarazuka Grand Theater
34°48′26″N 135°20′47″E﻿ / ﻿34.807177°N 135.346392°E﻿ / 34.807177; 135.346392